ரெகுலர் பந்துவீச்சாளர்கள் இந்த இருவரின் விக்கெட்டை வீழ்த்த முடியாததால் மாற்றி யோசித்தார் நாசர் உசேன். உடனடியாக காலிங்வுட்டை அழைத்தார். அவருக்கு இந்த மேட்சில் இது தான் முதல் ஓவர். அடித்து நொறுக்கிக் கொண்டிருந்த யுவராஜை காலி செய்தார் காலிங்வுட். 63 பந்துகளில் 69 ரன்கள் எடுத்து வெளியேறினார் யுவி. அந்த மேட்ச் ஆடும் போது யுவராஜுக்கு வயது வெறும் இருபது தான்.